
REFERAT
privind stabilirea sumei cheltuielilor de executare silită ocazionate de
tipărirea și comunicarea prin poștă a documentelor de executare silită
 
 
 
 
 	 
În conformitate cu prevederile art.36, alin. (1) și alin. (2) din Legea nr. 215/2001 privind Administrația publică locală, completată și modificată ulterior, precum și dispozițiile art. 256 alin. (1) din Legea 207/2015 privind Codul de procedură fiscală, cu modificările și completările ulterioare care prevede: 
Art. 256. - (1) Cheltuielile ocazionate cu efectuarea procedurii de executare silită sunt în sarcina debitorului. 
(2) Prin excepție de la prevederile alin. (1), în cazul creanțelor fiscale administrate de organul fiscal central, cheltuielile generate de comunicarea somației și a adresei de înființare a popririi sunt suportate de organul fiscal central.  
(3)Suma cheltuielilor cu executarea silită se stabilește de organul de executare, prin proces - verbal, care constituie titlu executoriu potrivit prezentului cod și are la bază documente privind cheltuielile efectuate. 
(4)Cheltuielile de executare silită a creanțelor fiscale se avansează de organul de executare silită, din bugetul acestuia. 
(5)Cheltuielile de executare silită care nu au la bază documente care să ateste că au fost efectuate în scopul executării silite nu sunt în sarcina debitorului urmărit. 
(6)Sumele recuperate în contul cheltuielilor de executare silită se fac venit la bugetul din care au fost avansate, cu excepția sumelor reprezentând cheltuieli de executare silită a creanțelor fiscale administrate de organul fiscal central, care se fac venit la bugetul de stat, dacă legea nu prevede altfel.
 	Ținând cont de faptul că suma privind cheltuielile de executare se stabilește de organul de executare silită, prin procesul–verbal care are la bază documente privind cheltuielile efectuate; 
 	Luând în considerare faptul că trimiterea prin poștă a tuturor actelor privind executarea silită se efectuează în regim de corespondență prioritară cu confirmare de primire ca dovadă a trimiterii, până la 20 gr. tariful practicat de către Compania Națională Poșta Română S.A., fiind de 6,8 lei, pe o trimitere și pe acest gramaj.
 	Având în vedere faptul că pe lângă acest tarif, organul de executare efectuează și alte cheltuieli cu emiterea actelor de executare, cu achiziționarea plicurilor de corespondență și imprimarea actelor de executare silită; 
 	Propunem ca suma cheltuielilor de executare silită pentru întocmirea și comunicarea actelor de executare silită să se ridice la cuantumul de 8,00 lei/comunicare.
 

ȘEF BIROU,
DORNER MARIA

